Flaming Star
Flaming Star () je američki vestern film snimljen 1960. u režiji Dona Siegela, poznat po tome što se smatra najboljim glumačkim nastupom u filmografiji Elvisa Presleya.

Temelji se na romanu Flaming Lance Claira Huffakera, koji je zajedno sa Nunallyjem Johnsonom napisao i scenario. Radnja je smještena u Teksas u 19. vijeku, a Presley tumači protagonista - mladića koji je odrastao na farmi kao sin bijelca i Kiowa Indijanke, ali koga eskalirajući i sve krvaviji sukob između naseljenika i Indijanaca tjera da shvati kako, zapravo, ne pripada nijednom od dva svijeta.

Iako Presley u filmu izvodi dvije pjesme, riječ je o jednom od žanrovski najatipičnijih ostvarenja njegove karijere, prije svega zbog čvrsto dramskog karaktera, "ozbiljne" i u tadašnjem američkom društvu prilično aktualne teme rasizma, ali i nedostatka konvencionalnog hepi enda. Flaming Star je usprkos toga imao komercijalni uspjeh, ali nedovoljan za kriterije tadašnjeg Presleyevog menadžera Toma Parkera, koji je odlučio da će njegov klijent ubuduće nastupati jedino u mjuziklima i komedijama.

Uloge
Elvis Presley ... Pacer Burton
Barbara Eden ... Roslyn Pierce
Steve Forrest ... Clint Burton
Dolores del Río ...  Neddy Burton
John McIntire ... Sam "Pa" Burton
L. Q. Jones ... Tom Howard
Douglas Dick ... Will Howard
Richard Jaeckel ... Angus Pierce
Rodolfo Acosta ... Buffalo Horn
Karl Swenson ... Dred Pierce
Ford Rainey ... Doc Phillips

Izvori

Vanjske veze

'Flaming Star' co-star, Barbara Eden, remembers Elvis Presley at ElvisPresleyBiography.com.

Filmske recenzije
Movie review  by For Elvis Fans Only
Review  by Rachel Sanders at Apollo Movie Guide .

DVD recenzije
Review by  Jon Danziger at digitallyOBSESSED! , August 12, 2002.

Američki filmovi
Vestern-filmovi
Dramski filmovi
Authority control 2